text: Islænder-idyl i sneen
  05 december 2010 kl. 15.08
  Sneen gav ikke kun trafikanterne problemer. Den var også årsag til, at mange islænder-enthusiaster i dag måtte droppe den årlige jule-tur.  
  Islænderklubben Kongur havde ellers sat sine medlemmer stævne til jule-ridetur her i Stursbøl Plantage ved Jels i formiddag. 
  Men vejret fik 16 ud af 20 tilmeldte ryttere til at melde afbud. Ikke fordi vejret generede hestene, men rytterne turde ikke transportere dem i hestetrailer til mødestedet, på grund af det glatte føre. 
  Til gengæld fik de få, der mødte op en sjælden oplevelse i helt nyfalden sne, og modsat bilisterne havde de ingen problemer med at stå fast.
  